Ορεστινή Ξάνθης

Η Ορεστινή είναι ορεινό χωριό της Θράκης στην Περιφερειακή Ενότητα Ξάνθης.

 Γεωγραφία - Ιστορία 
Η Ορεστινή βρίσκεται στις νότιες πλαγιές της Δυτικής Ροδόπης σε υψόμετρο 600 μέτρα. Απέχει 26 χλμ. (οδηγικά) Α.-ΒΑ. από τη Σταυρούπολη και 18 χλμ. βορειοδυτικά από την Ξάνθη. Θεωρείται από τους πρόσφατα εγκαταλειμμένους ορεινούς οικισμούς της Ξάνθης που οι Πομάκοι κάτοικοί του σταδιακά μετακινήθηκαν και οι οποίοι επανέρχονται τους θερινούς μήνες. Την περίοδο της τουρκοκρατίας αναφέρεται ως Kιορεστέν και ανήκε από το 1878 ως το 1912 στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Μετά την απελευθέρωση, αναφέρεται επίσημα ως Ορεστινή το 1924 στο ΦΕΚ 194Α - 14/08/1924 να προσαρτάται στην τότε κοινότητα Γέρακα. Το 1991 προσαρτήθηκαν οι καταργούμενοι  οικισμοί Κριός και Στασιανά. Σύμφωνα με το Πρόγραμμα «Καλλικράτης» μαζί με τον Γέρακα, την  Ισαία, το Μέγα Εύμοιρο και το Πίλημα αποτελούν την τοπική κοινότητα Γέρακα που υπάγεται στη δημοτική ενότητα Σταυρούπολης του Δήμου Ξάνθης και σύμφωνα με την απογραφή του 2011 έχει 4 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10500 (σελ. 26 του pdf)

 Εξωτερικοί σύνδεσμοι 

 Η πεζοπορική διαδρομή: Γέρακας - Ορεστινή - Λυκοδρόμιο. (Διάσχιση Οικισμών) 

 Παραπομπές 

Κατηγορία:Χωριά της περιφερειακής ενότητας Ξάνθης
Κατηγορία:Δήμος Ξάνθης